"SETSWANA PUO YA GAE R-3 3 .4 MOPHATO 3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO YA 1 GO REETSA LE GO BUA (TIRO YA MOLOMO) NAKO E E TSHITSINTSWENG Bogolo jwa nako: Metsotso e le 45 mo bekeng Bonye jwa nako: Ura mo bekeng DITENG/DIKGOPOLO/DIKGONO Ditirwana tsa letsatsi le letsatsi le tsa beke mo dikarolwaneng tsa thuto ya puisokwalo le dirutwa tse dingwe • Tlotla ka maitemogelo a gago a botshelo. Sekao, o tlotle dikgang o thadisa maikutlo le kakanyo • Reetsa kwa ntle ga go tsenwa gare, o supe tlotlo fa sebui se bua le go refosana go bua • Dirisa puo e e maleba fa o bua le ditsala tsa gago le bagolo, o lemoge mokgwa o barutwana ba dirisang puo ka teng mo phaposing (sk. o bolelele batsadi ka mokgwa o kgwele e thubileng letlhabaphefo ka teng le go bolelela ditsala kgang yona eo.) Go totiwa ditirwana tsa go reetsa le go bua gabedi mo bekeng Dibeke 1 - 5 • Reetsa tatelano ya ditaelo tse di raraaneng (bonnye di le 4) le go di tsibogela ka tshwanelo • Reetsa dintlha tsa botlhokwa tsa kgang, araba dipotso tsa maemo a a kwa godimo, sekao, “A o akanya gore setlhogo se ke sona se se tshwanelang kgang e? Ke goreng o re jalo?” • Botsa dipotso go tlhaloganya o be o tshwaela ka se o se utlwileng, sekao, “A tota seo se diragetse? Jaanong o dirile eng?” • Tlhagisa maikutlo ka ga setlhangwa o be o neele mabaka, sekao, “Ke akanya gore mokwadi a ka bo a neetse bokhutlo jwa boitumelo mo kgannyeng. Ntšwa e, e lekile ka thata gore e sutlhe” Dibeke 6 - 10 • Nna le seabe mo dipuisanong, o botse dipotso, supa masisi mo ditshwaelong le mo maikutlong a ba bangwe • Araba dipotso le go neela mabaka a karabo e o e neetseng, sekao, “Ee, ke akanya gore setlhogo se bolelela mmuisi ka se kgang e leng ka ga sona. TLHATLHOBO Ditshitsinyo tsa ditirwana tsa Tlhatlhobo e e sa tlhomamang Go reetsa le go bua: (Tiro ya molomo kgotsa tiragatso) • Reetsa kwa ntle ga go tsenwa gare o supe tlotlo fa sebui se bua le go refosana go bua • Tlhagisa maikutlo ka ga setlhangwa o be o neele mabaka, sekao, “Ke akanya gore mokwadi a ka bo a neetse bokhutlo jwa boitumelo mo kgang. Ntšwa e, e lekile ka thata go sutlha. • Nna le seabe mo dipuisanong, o botse dipotso, supa masisi mo ditshwaelong le maikutlo a ba bangwe Tirwana 1 ya Tlhatlhobo e e tlhomameng Go reetsa le go bua (Tiro ya molomo kgotsa tiragatso) • Tlotla ka maitemogelo a gago a botshelo. Sekao, tlotla dikgang o tlhagisa maikutlo le dikakanyo) • Reetsa tatelano e e raraaneng ya ditaelo (bonnye di le 4) le go di tsibogela ka tshwanelo • Reetsa dintlhakgolo tsa botlhokwa mo kgannyeng, araba dipotso tsa maemo a a kwa godimo, sekao, “A o akanya gore setlhogo se ke sona se se siameng mo kgannyeng e? Ke goreng o re jalo?” 104 PEGELO YA PHOLISI YA KHARIKHULAMO LE TLHATLHOBO"